Deadliest Catch

Deadliest Catch adalah sebuah siri televisyen dokumentari/realiti yang dikeluarkan oleh Original Productions untuk Discovery Channel. Ia memaparkan peristiwa kehidupan sebenar di atas kapal nelayan di Laut Bering semasa musim menangkap ketam raja Alaska dan C. opilio.

Pelabuhan Dutch Harbor, Kepulauan Aleut (terletak di Unalaska, Alaska) merupakan pangkalan operasi bagi armada nelayan ini. Nama program ini diberikan ekoran risiko kecederaan atau kematian yang tinggi yang mesti dihadapi oleh krew kapal di sebabkan persekitaran tempat bekerja dan suasana alam semulajadi yang berbahaya.

Deadliest Catch pertama kali disiarkan di Discovery Channel pada 12 April, 2005 dan kini disiarkan di lebih 150 buah negara. Musim pertama terdiri dari 10 episod, dengan episod terakhirnya disiarkan pada 14 Jun, 2005. Musim seterusnya disiarkan pada bulan April sehingga Jun atau Julai setiap tahun sejak musim asal pada tahun 2005. Musim ke-6 telah disiarkan pada 13 April, 2010. Musim-musim dirakamkan pada musim luruh sebelumnya (raja ketam) dan musim sejuk (C. opilio).

Kapal-kapal 
Program ini telah dirakamkan di atas banyak kapal nelayan, ada antaranya yang bertukar pada setiap musim.

Kapal-kapal nelayan yang dipaparkan 

Semasa merakamkan musim pertama Deadliest Catch, F/V Big Valley telah karam pada 15 Januari, 2005, kira-kira 0734 Waktu Piawai Alaska apabila Pengawal Pantai mengesan isyarat EPIRB. Lima dari enam anak kapal telah terkorban; tiga mayat tidak pernah dijumpai. Cache Seel merupakan satu-satunya mangsa yang terselamat. Krew penggambaran Discovery Channel di atas kapal Maverick dan Cornelia Marie merakamkan sedutan awal di tempat kejadian, mengesahkan bot telah terbalik dan karam. Pencarian kapal ini dipaparkan di dalam episod "Dead of Winter".

Harris terpaksa meninggalkan musim C. opilio dalam musim ke-4 apabila mengalami pulmonary embolism, dan isu-isu kesihatan beliau telah menghalang beliau daripada keluar ke laut untuk menangkap Ketam Raja semasa musim ke-5. Murray Gamrath telah mengantikan beliau sebagai kapten di dalam kedua-dua musim. Satu krew penggambaran tinggal bersama-sama Harris apabila beliau dimasukkan ke hospital pada musim ke-4 dan selepas beliau berundur pada awal musim ke-5. Beliau masih membuat penampilan sekali-sekala pada musim ke-5. Harris telah mengalami serangan strok yang teruk pada 29 Januari, 2010, semasa merakamkan musim C. opilio untuk siaran musim ke-6 dan telah meninggal dunia pada 9 Februari, 2010. Derrick Ray mengambil alih tugas sebagai kapten untuk musim yang masih tinggal.

Jangan dikelirukan dengan St. Louis Cardinals pengurus Tony La Russa.

Nyhammer, kapten bagi F/V Rollo, berkhidmat sebagai deckhand kanan di atas North American semasa sebahagian musim ke-4 penangkapan Raja Ketam.

F/V Time Bandit boleh dilihat di belakang latar sebagai sebuah kapal pengejar utama di dalam musim 1, meskipun begitu ia tidak pernah diperkenalkan di dalam musim itu.

F/V Trailblazer telah dilihat di dalam musim ke-3 pada episod "Man Overboard!" dan "Cheating Death". Ia juga telah dipaparkan di dalam musim ke-5.

 F/V Vixen memiliki krew penggambaran di atasnya; meskipun begitu tiada sedutan berkaitannya telah dipaparkan di dalam versi A.S, tetapi telah ke udara di dalam beberapa edisi antarabangsa.

Lihat juga 
 Lobster Wars
 Lobstermen: Jeopardy at Sea
 Swords: Life On the Line

Rujukan

Pautan luar 
 Deadliest Catch Network at Discovery.com
 

Siri televisyen Amerika 2005
Siri televisyen Amerika 2000-an
Siri televisyen Amerika 2010-an
Siri televisyen dokumentari Amerika
Rancangan Discovery Channel